Велика отечествена война () е термин, с който в СССР е наречен Германо-съветския конфликт по време на Втората световна война. Това е военен конфликт между Нацистка Германия и Съветския съюз, продължил през периода 1941 – 1945 г. Представлява най-значителният конфликт в хода на войната и същевременно е решителен за нейния изход. Започва с операция „Барбароса“, а завършва с Пражката операция.